cyanic-selkie/wikianc huggingface dataset:
Kistefjellet (Lenvik)
Kistefjellet er et fjell i Senja kommune i Troms og Finnmark. Det har en høyde på 1 003 meter over havet, og ligger mellom Gisundet i vest og Rossfjordvatnet i øst. På fjellet står en antennemast eid av Norkring. Sommeren 2008 ble denne forlenget fra 60 til 78 meter i forbindelse med utbyggingen av det digitale bakkenettet. Kistefjell sender begynte å sende FM i 1964 og TV i 1966.
Kristne fagforeninger
Kristne fagforeninger oppsto i Tyskland mot slutten av 1800-årene, som en reaksjon på de frie fagforeningene som hadde en sosialistisk ideologi.
De kristne fagforeningene ble grunnlagt med et kristent verdisyn og som partipolitisk nøytrale enhetsfagforeninger. I 1901 slo de gjenværende kristne fagforeningene seg sammen i Gesamtverband der christlichen Gewerkschaften Deutschlands (GCG). Fagforeningene er ikke knyttet til noen bestemt konfesjon.
Guds Fred
Guds Fred-fellesskapet var en norsk kristen ungdomsbevegelse som drev fra 1972 til 1980, hovedsakelig i Oslo. Fellesskapet var et av de tydeligste norske uttrykkene for Jesusbevegelsen på 1970-tallet.
Sokneprest Leif Salomonsen tok kontakt med Guds Fred-miljøet og startet gospelkvelder i Trefoldighetskirka annenhver søndag. Gospelkveldene samlet på det meste 2000 mennesker. Guds Fred ble landskjent gjennom plakatdesign og nyskrevne sanger. Sangene ble publisert i sangboka Kampsanger og Fredsviser som ble trykt i flere opplag. Fellesskapet ga også ut to LP-er: Guds Fred i 1973 og Brødskiva i 1979. Visegruppa Kari Hansa og Gregers Hes hadde utspring i Guds Fred.
Gjennom sitt gatearbeid og oppsøkende virksomhet kom Guds Fred-fellesskapet i kontakt med mange unge mennesker med eksistensielle spørsmål, stoffavhengige uten gode nettverk og mennesker som slet med psykiske problemer. Guds Fred hadde sin hovedbase i Norbygata 45 på Grønland i Oslo. For å styrke det sosiale og diakonale arbeidet ble det dannet bokollektiv på Fredens bolig på Krokskogen ved Lommedalen, på Styve gård ved Voss og på Fjellgården i Arna. Fellesskapet hadde mange heltidsarbeidere. De fikk ikke lønn, men jobbet for kost og losji. Mange av heltidsarbeiderne hadde helse- og sosialfaglig bakgrunn.
I 1980 ble Guds Fred-fellesskapet aktivt nedlagt av ledelsen til tross for at gospelkveldene samlet fulle hus og miljøet tiltrakk seg mange unge mennesker. Selv så sent som på midten av 80-tallet ble det arrangert gospelkvelder i Trefoldighetskirka med så mange ungdommer tilstede at man sågar satt tett i tett på gulvet i midtgangen fordi alle benkeradene var smekkfulle.
Koruna
Koruna kan vise til
Yichun (Yichun)
Yichun (kinesisk: 伊春区; pinyin: Yīchūn Qū) er et bydistrikt i byprefekturet Yichun i den kinesiske provins Heilongjiang. Det har et areal på 100 km² og teller ca. 150 000 innbyggere (2004).
Fly
I 2009 åpnet Yichun Lindu lufthavn, en flyplass for den sivile luftfart.
Den 24. august 2010 styrtet et passasjerfly fra Henan Airlines med 96 personer om bord ved innflyvning til denne flyplassen.
Xinqing
Xinqing (新青区) er et bydistrikt i byprefekturet Yichun i den kinesiske provins Heilongjiang. Det har et areal på 1 181 km² og teller ca. 50 000 innbyggere (2004).
Sandbane
En sandbane er et idrettsanlegg som er spesielt laget for utøvelse av mer enn en type sandidrett. En sandbane brukes som oftest til sandvolleyball, sandhåndball eller sandfotball, men også til idrettene beachminton (sandbadminton) eller tambeach.
Oluf Kolsrud
Nils Oluf Kolsrud (født 7. juli 1885 i Østre Toten, død 17. juni 1945) var professor i kirkehistorie med vekt på norsk kirkehistorie.
Bakgrunn
Oluf Kolsrud var sønn av Knut Nilssen Kolsrud (1861–1937) og Berte Maria Olsdatter Bakke (1855–1940). Faren var gårdbruker og lærer. Nils Oluf var bror av den senere språkprofessor Sigurd Kolsrud (1888–1957), og giftet seg i 1911 med Borghild Nettum (1850–1931).
Kolsrud var i unge år i tvil om han skulle bli filolog eller teolog, men valgte teologien og ble cand. theol. i 1908 og universitetsstipendiat i 1909.
Krypesnegler
Utseende
Skallet er 50-60 millimeter langt, og varierer i utseende mellom de ulike artene. Skallet er udelt (ett skall) og høyrevridd. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger. Skallet består hovedsakelig av kalsiumkarbonat (CaCO3). Bare hodet og den store foten stikker ut av skallet, og danner den delen av kroppen som synes. Hodet er velutviklet med tentakler, øyne og munn. Den har en tunge med små tagger, også kalt raspetunge. Med den rasper den i seg deler av planter, som er det den lever av.
Inne i skallet ligger kroppens indre organer oppkveilet. Det er kjønnsorganer, fordøyelsesorganet, kalt innvollssekken. Innvollssekken er usymetrisk.
Oluf Kolsrud
Kirkehistoriker
I 1916 ble han dosent og i 1921 professor i kirkehistorie. Hans filologiske kunnskaper var imidlertid usedvanlig sterke, han behersket flere språk i en slik grad at han underviste og fungerte som sensor i dem. Disse språkene var italiensk, russisk, polsk, arabisk, gotisk, gammelnorsk, finsk og samisk, i tillegg til kirkeslavisk og de allmenne språk engelsk, tysk og fransk foruten de klassiske teologiske språkene latin, gresk og hebraisk. Kolsrud hadde også avlagt organisteksamen.
Krypesnegler
Utseende
Krypesnegler er i tradisjonell systematikk  plassert i gruppen  forgjellesnegler (Prosobranchia), Forgjellesnegler er en parafyletisk gruppe og er i nyere systematikk gjerne splittet opp i andre grupperinger. Forgjellesnegler har gjellene plassert foran hjertet. Åndedrett skjer via et hull i framkanten av skallet.
Levevis
Krypesnegler lever i saltvann, i øvre sone langs havstrender, men noen ganger også i brakkvann. De lever av plantemateriale som alger, som de skraper av større planter, stein o.l. med raspetungen. De tomme skallene brukes ofte av eremittkrepser.
Krypesnegler er enkjønnet, det vil si at det er både hanner og hunner. Hunnen legger eggene i gelékapsler som klebrer seg til underlaget. Etter en tid klekker eggene.
Systematisk inndeling
Denne inndelingen følger Bouchet, P. & Rocroi, J.-P. 2005..
Oluf Kolsrud
Kirkehistoriker
Språkkunnskapene var en forutsetning for den omfattende jobben han gjorde som forsker innen kirkehistorie og almenhistorie. Mye av forskningen foregikk på biblioteker, arkiver og i manuskriptsamlinger i Oslo, Stockholm, Uppsala og i Vatikanet. Kolsrud hadde opp igjennom årene en stor produksjon av kirkehistoriske studier og gjorde et omgangsrikt arbeid som kildeskriftutgiver. Han opprettet Norsk historisk kjeldeskriftinstitutt i 1922, og drev det helt til han døde i 1945.
Oluf Kolsrud var historisk rådgiver for regjeringen i behandlingen av Grønlandssaken i begynnelsen av 1930-årene. Han spilte en rolle som kirkehistorisk rådgiver ved restaureringen av Nidarosdomen. Blant annet utarbeidet han det ikonografiske billedspråket på rosevinduet i vestfronten sammen med arkitekten Gabriel Kielland (1871–1960) og utarbeidet en ikonografisk plan for skulpturene på vestfronten i 1928.
Oluf Kolsruds heraldiske arbeider er spesielt monografien Bergen bys segl, vaaben, farver og flag fra 1921, samt artikler om håndverkersegl. Også her utmerket Kolsrud seg som en grundig forsker med omhyggelige kildehenvisninger og referanser til bl.a. utenlandsk faglitteratur. Boken om Bergens bysegl og våpen var den første vitenskapelige avhandling om et norsk kommunevåpen.
Kolsrud var hovedredaktør for "Boka om Land" bind 1 til han døde, men hans arbeid ble videreført av Reidar Th. Christiansen, og boka utkom i 1948.
Kolsrud fikk statsstipend i 1919. Han ble utnevnt til æresdoktor ved Københavns Universitet i 1929.
Birchwood kraftverk
Birchwood kraftverk er et varmekraftverk nær King George i delstaten Virginia i det østlige USA, om lag 70 km sør for Washington, DC. Det har en installert produksjonskapasitet på 242–258 MW, fordelt på 1 blokk / turbin. Operatør er GE Power Systems Co og Cogentrix Corp.
Anlegget ble bygget ut i årene 1990–1996. Brenselkilden er kull og naturgass.
Lędzianere
Lędzianerne (polsk Lędzianie, norrønt: Laesir;Laesar, Ljachar) var en lekhitisk stamme som fra det 7. århundre bebodde områdene som i dag utgjør østlige Lille-Polen og vestlige Ukraina.
Grensen mellom lędzianerne og wiślanernes innflytelse kan trekkes fra elven Wisła oppover elvene Nida og Wisłok. Stammens østlige grenser kan ha vært elvene Bug, Dnestr og Stryj.
Selene
Selene (gresk: Σελήνη) er månegudinnen i gresk mytologi og motsvarer Luna i romersk mytologi. Selene var datter av Hyperion og Theia, søster av solen Helios og morgenen Eos. Hun fødte tre døtre til Zevs, og ble forført av Pan for et stykke mykt stoff, men ble etterpå forelsket i Endymion, en vakker ung gjeter. Ifølge legenden ble Selene dypt forelsket i Endymion da hun så ham, og han ble forført av henne. Hver kveld kysset hun ham til han sovnet, en nydelig metafor for måneskinn som faller på de frodige landene. Hun ønsket å omfavne ham for alltid, og ba Zevs om å gi Endymion evig liv, noe han fikk. Selene fikk femti døtre med Endymion.
Romerne assosierte senere Diana med Selene. I motsetning til Diana var Selene ikke kjent for sin kyskhet.
Skildringer
Selene var vanligvis avbildet som en vakker kvinne med et blekt ansikt og langt, skinnende, rødaktig hår. Hun red en sølvvogn trukket av enten ett par okser, ett par hester, eller ett par drager. Ofte var hun vist ridende på hest eller okse iført kjortel med en måne på hodet eller måne over seg, hvor hun samtidig bar på en fakkel. Hennes kropp var ofte vist halvnaken med bar overkropp, med feminine former som gjorde henne til en attraktiv månegudinne.
Artemis tok senere over hennes rolle som månegudinne. Selene var ikke blant de mest dyrkede gudinnene.
Symboler
Selenes viktigste symbol var halvmåne. Dyr som ble assosiert med henne var den greske Kyon (κύων, hund på gresk), okse eller ku, samt hane. Disse dyrene var Selenes symboler og følgesvenner i løpet av natten og morgengryet.
Grunnstoffet selen
Fra Selene får vi navnet på grunnstoffet selen, hvor den elektriske ledningsevnen varierer med lysets intensitet og som sammenlignes med de skiftende månefaser som igjen gir varierende lys på jorden.
Túcume
Túcume er en landsby nordvest i Peru, i Lambayequedalen ved stillehavskysten, om lag 50 km fra Lima og 30 km fra storbyen Chiclayo. Området er mest kjent for sine 26 enorme adobepyramider på et 220 mål stort område.
Arkeologene har påvist spor etter høykulturer som strekker seg tilbake til et par århundrer før Kristus, blant annet den såkalte Moche- eller Mochica-kulturen (200 før Kristus–750 etter Kristus). Túcume var gjenstand for tre invasjonsbølger, omtrent 1350 (chimu-imperiet); omtrent 1470 (inkaene fra Andes) og 1532 (da spanjolene erobret området med kors og sverd).
Thor Heyerdahl var leder for utgravningene i Tucume 1988–1994, i et samarbeid mellom Kon-Tiki Museet og Instituto Nacional de Cultura Peru. Utgravningene begynte 28. august 1988 og innbefattet en rekke internasjonale arkeologer, tolv peruanske arkeologstudenter samt mellom 50 og 100 landsbyfolk. Man gjorde blant annet funn av krukker, menneskeknokler, førkoloniale kunstgjenstander, tempelstrukturer, åreblad, barnegraver, 23 skjeletter av veversker, sølvgjenstander, mumier med mer. Flere av funnene, ikke minst tempelfresker og motiver på kunstgjenstander, bekrefter at før-inkakulturene i denne delen av Peru var sterkt sjøorienterte. I samband med utgravningene kjøpte Heyerdahl en tomt på 80 mål i utkanten av landsbyen. Villaen bar navnet Casa Kon-Tiki.
Heyerdahl satte også i gang et storstilt sosialt hjelpeprogram (Túcume Vivo) sammen med Strømmestiftelsen.
I 1994 åpnet et museum i området. Det er veldrevet. Museet hadde om lag 10 000 besøkende i de tre første månedene av 2008, fra 37 forskjellige land. Flesteparten kommer fra Peru, dernest fra USA og Tyskland.
Svinedysenteri
Svinedysenteri er en tarmlidelse hos gris. Sykdommen er svært smittsom og smittes gjennom avføring. Et høyere forbruk av fôr og lavere vektøkning kan være resultatet av sykdommen, og et symptom er grøtaktig, grålig og i blant blodig diaré. Sykdommen forårsakes av bakterien Brachyspira hyodysenteriae, som gir skade på tykktarmen. Denne bakterien er sårbar for varme og tørre omgivelser.
Den mest effektive måten for utryddelse av sykdommen er slakting av alle dyr og vasking og desinfisering av fjøs.
Svinedysenteri er ikke farlig for mennesker og påvirker ikke kvaliteten på kjøttet.
Clinch River kullkraftverk
Clinch River kullkraftverk er et kullkraftverk nær Cleveland, beliggende vest i delstaten Virginia i det østlige USA. Det har en installert produksjonskapasitet på 713 MW, fordelt på 3 like store blokker / turbiner. Operatør er Appalachian Power Co, som eies av American Electric Power.
Anlegget ble bygget ut i årene 1958–1961. Brenselkilden er bitumenøst kull.
Utslippene av CO2 i 2006 var totalt 3.794.172 tonn.
Karianne Solbrække
Karianne Solbrække (født 20. oktober 1972) er nyhetsredaktør i TV 2 Nyhetskanalen. Hun har tidligere vært redaksjonssjef i TV 2-programmet God morgen Norge. Hun har arbeidet i TV 2 siden 2000.
Orderud-saken
Solbrække var TV 2s reporter under dekningen av rettergangen i Orderud-saken og fikk blant annet et intervju med Per og Veronica Orderud for TV2 noen måneder før ankesaken. Intervjuet ble sendt 17. november 2001 i aktualitetsprogrammet Magasinet hvor Per og Veronica Orderud for første gang sto fram på TV.
TV-kamera i rettssalen
Solbrække har vært en forkjemper for mer åpenhet under rettssaker og for at TV burde få anledning til å filme i rettssalen. TV 2 og Solbrække søkte om dette i forkant av Orderud-saken, men fikk avslag. Først da Kristin Kirkemo Haukelands ankesak nådde Høyesterett, fikk Solbrække og TV 2 adgang å til filme prosedyrene under rettssaken. Haukeland var en av de tiltalte i Orderud-saken.
Solbrække fremholdt også den såkalte trafficking-saken som en milepæl, da hun og TV 2 fikk filme prosedyrene i Oslo tingrett. Kameraet til TV 2 var fastmontert og vinklet slik at de tiltalte ikke skulle synes. Under filming med løst kamera, ble en av de tiltalte synlig.
Habilitetsvurdering
Under etterforskningen av masseskytingen i Oslo 2022 ble det kjent at Solbrække i 2006 hadde hatt et forhold til Arfan Bhatti, som senere ble en straffedømt islamist. Siktede for masseskytingen, Zaniar Matapour, ble koblet til Bhatti. Flere medier utfordret Solbrækkes habilitet i pressedekning av Bhattis rolle i saken. Sjefredaktør i TV 2, Olav Terjeson Sandnes, uttalte at Solbrække ble vurdert som ikke inhabil i saker som omhandler Arfan Bhatti og at relasjonen lå langt tilbake i tid. Politiets sikkerhetstjeneste varslet allerede i 2006 TV2 om Solbrækkes forhold til Bhatti.
Nancha
Nancha (南岔县, Nánchà Xiàn) er et bydistrikt i byprefekturet Yichun i den kinesiske provins Heilongjiang. Det har et areal på 3 088 km² og teller ca. 140 000 innbyggere.
Snønipa
Snønipa er et det høyeste fjellet i Sunnfjord kommune og Gloppen kommune i Vestland. Det er 1 826,8 meter høyt. Fjellet ligger som en nunatak i Myklebustbreen (Snønipbreen), som ligger vest for Jostedalsbreen på grensen mellom kommunene Sunnfjord, Gloppen og Stryn.
Riddarholmen
Riddarholmen er en øy i Mälaren og en bydel i det sentrale Stockholm, en del av bydelsområdet Södermalm. Arealmessig er det Stockholms minste, og nest minst når det gjelder folkemengden. I mars 2009 var folkemengden 1 (en) person.
I Erikskrøniken fra ca. 1325 omtales øya som Kidhaskär, der forleddet Kidh er gammelsvensk for killing, sannsynligvis ble øya brukt til geitebeite. I 1270 donerte Magnus Ladulås penger til et fransiskanerkloster, og dermed ble navnet Kidhaskär erstattet med navnet Gråbrödraholm, Gråmunkeholm eller Munckholmen. Deler av dette klosteret er bevart under Riddarholmskyrkan, Gamla Riksdagshuset och Östra Gymnasiehuset.
August Strindberg ble født i Sundhetskollegiets hus på Riddarholmen i 1849.
Stockholm
Gaius Cæsar
Gaius Julius Cæsar (født 20 f.Kr., død 21. februar 4|4 e.Kr.), mest kjent som Gaius Cæsar eller Caius Cæsar, var den eldste sønnen til Marcus Vipsanius Agrippa og Julia den eldre. Han ble født en gang mellom 14. august og 13. september 20 f.Kr., eller i henhold til andre kilder den 23. september 20 f.Kr. Hans opprinnelige navn var Gaius Vipsanius Agrippa da han ble adoptert av bestefar på morssiden av den romerske enehersker Augustus av slekten Julia (gens), og hans navn ble følgelig endret til Gaius Julius Cæsar.
Selv om den romersk adopsjonspraksis kan indikere at bruken av cognomen Vipsanianus, men det er ingen tekstlige eller materielle bevis på at dette tredjenavnet noen gang ble benyttet av Agrippas sønner som ble adoptert av Augustus.
Tidlig liv
thumb|left|Portretthode av Gaius Caesar i Badisches Landesmuseum Karlsruhe. Gaius ble adoptert sammen med sin bror Lucius i 17 f.Kr. Ved Augustus, deres bestefar på morssiden, som navnga guttene som sine arvinger. I 6 f.Kr. agiterte de romerske plebeiere for at Gaius ble gjort til konsul til tross for det faktum at han kun var fjorten år og ennå ikke hadde oppnådd toga virilis. Som et kompromiss ble det avgjort at han hadde rett til å sitte i senatshuset og han ble gjort til consul designatus i den hensikt at ville bli konsul når han ble tjue år. Gaius ble på dette tidspunkt gjort til princeps iuventutis («ung leder»), en ærestittel som gjorde ham til en av de symbolske overhodene av lavadelen equites (en rytterorden). Lucius, tre år yngre enn Gaius, ble gitt de samme æresbevisningene etter at den nødvendige tid hadde gått. Templer og statuer ble reist til deres ære, som i tilfellet med Maison Carrée (fransk: «det kvadratiske hus») i Nîmes i sørlige Frankrike i tiden rundt 4 til 7 e.Kr.
I 1 f.Kr. Ble han gjort hærkommandant i Østen. Der inngikk han en fredsavtale med Fraates V av Partia på en øy i elven Eufrat. I det samme året giftet han seg med sin tremenning Livilla, datter av Drusus den eldre og Antonia Minor. Ekteskapet frambrakte ingen barn.
I år 1 e.Kr. ble han gjort til konsul sammen med Lucius Aemilius Paullus som sin kollega.
Død
Den antikke historikeren Tacitus antyder at kan ha vært skittent spill involvert i at Gaius døde, og at Augustus’ hustru Livia kan ha vært involvert i hans død. Livias antatte motiv kan vært sørge for at hennes egen sønn Tiberius ble Augustus’ fremste arving.
Clover kullkraftverk
Anlegget ble bygget ut i årene 1995–1996. Brenselkilden er bitumenøst kull.
Chapelle Royale de Dreux
I 1816 sørget Louise Marie Adélaïde de Bourbon, hertuginne av Orléans, datter av Louis Jean Marie de Bourbon, hertugen av Penthièvre, for at et nytt kapell ble bygget på tuftene til den massegraven som var på Chanoines-kirkegården, som endelig hvilested for hennes familie. I 1830 sørget kong Ludvig Filip, sønn av hertuginnen av Orléans, for å få pyntet og forstørret kapellet, som ble omdøpt Chapelle Royale de Dreux, og som nå ble nekropolis for Orléans-familien.
Lagergren
Lagergren er en svensk adelsslekt. Claes Lagergren (1853-1930), pavelig kabinettskammerherre, ble 1889 tildelt tittelen marki av pave Leo XIII i arvelig utvidet primogenitur (hovedmann og arving har tittelen samtidig). Han ble gift med Caroline (Alice Maria Beatrice Claudia) Russell 6. mai 1891 i Roma og fikk tre sønner;
Chapelle Royale de Dreux
Blant de 75 som er gravlagt i kapellet:
Lagergren
De yngre sønnene Johan og Carl mottok gjennom pavelig patent 3. juni 1904 grevelig verdighet i arvelig begrenset primogenitur. Johan har etterkommere i mannslinjen.
Som pavelig adel inngår slekten i den italienske adelen. I Sverige er slekten med i Ointroducerad adels förening og den matrikkel som utgis av foreningen. I matrikkelen regnes markislekten og den grevelige slekten som separate slekter.
I 1892 kjøpte Claes Lagergren godset Tyresö med Tyresö slott. Etter hans død skjenket enken slottet og slottsområdet til Nordiska museet.
Slekten Lagergren stammer fra Långbrott i Åtvidaberg. Medlemmer var på 1700- og 1800-tallet bl.a. prester, godseiere, landmålere og andre standspersoner.
Lost Souls
Lost Souls er en musikkfestival som har blitt arrangert årlig i Kristiansand siden 2005. Festivalen huser artister og band innenfor sjangrene synth, goth, rock, EBM, industrial, og metal.
Livsarving
Livsarving er direkte etterkommere etter arvelateren, det vil si barn, barnebarn og oldebarn.
Islandsk krone
Islandske kroner (Isl. króna, fl. krónur) er valutaen på Island som ble innført i 1885. 1 islandsk krone deles i 100 aurar (øre). ISO 4217-koden for valutaen er ISK.
1 norsk krone tilsvarer rundt 15 islandske kroner, mens 1 islandsk krone tilsvarer rundt 0,066 norske kroner.
Mynter
Mynter finnes i størrelsene: 100 kr, 50 kr, 10 kr, 5 kr og 1 kr.
Sedler
Pengesedler finnes i størrelsene: 10 000 kr, 5 000 kr, 2 000 kr, 1 000 kr og 500 kr.
Glen Lyn kullkraftverk
Glen Lyn kullkraftverk var et kullkraftverk utenfor Glen Lyn i nordvestre fjellstrøk av delstaten Virginia i det østlige USA, helt mot grensen til Vest-Virginia. Det hadde en installert produksjonskapasitet på 338 MW, fordelt på 2 blokker / turbiner. Operatør var Appalachian Power Co. Anlegget stengte i 2015.
Anlegget ble bygget ut i årene 1944–1957. Brenselkilden var bitumenøst kull.
Utslippene av CO2 i 2006 var totalt 1.654.470 tonn.
Rjukan sandbane
Rjukan sandbane er en utendørs sandbane som ligger ved siden av Rjukanbadet i tilknytning til Rjukan stadion på Rjukan. Banen er for idrettene sandvolleyball, sandhåndball og sandfotball, og stod ferdig bygget 24. juli 2003. Eier er Rjukan idrettslag.
Rjukan Sandbane er satt sammen av to anlegg, en sandvolleyballbane og en flerbruksbane, og måler 42 x 24 meter, inngjerdet med 3 meter høyt gjerde. Banen driftes av Rjukan idrettslag, er ubetjent, men alltid åpen for allmennheten unntatt i vintersesongen.
Grytøya
Grytøya er ei øy i Harstad kommune i Troms. Øya ligger nord for Hinnøya omgitt av Toppsundet i sør, Kvernsundet i nord, Andfjorden i vest og Vågsfjorden i øst.
Grytøya har et areal på 107,57 km², og et folketall på 454 (2012). Det høyeste punktet er det 1 013 meter høye fjellet Nona. Inntil den 1. januar 2013 var 38 kvadratkilometer av nordsiden av øya en del av den tidligere Bjarkøy kommune.
De største befolkningssentrene på øya er fiskeværet Grøtavær og bygdene Bessebostad og Fenes. Lundenes kirke og bygdetunet ligger sør på øya. Grøtavær kirke ligger i Grøtavær.
Adkomst til øya er med ferjesambandet Stornes–Bjørnerå fra Hinnøya til ferjeleiet på Bjørnrå sør på øya. Fergeforbindelsen er en del av fylkesvei 8670 fra Harstad som går på østsiden av Grytøya fram til Bjarkøya gjennom Bjarkøyforbindelsen som åpnet i desember 2018. Fra ferjeleiet går Fylkesvei 7756 på vestsiden av øya gjennom Toppentunnelen fram til Grøtavær.
Gartneriet på Grytøya startet opp i 1926 og leverer roser og potteplanter til Harstad-området og Vesterålen. Dragland planteskole startet opp i 1962.
Et førjulsmareritt
Et førjulsmareritt (orig. Tim Burton's The Nightmare Before Christmas) er en stop motion-film fra 1993 regissert av Henry Selick. Musikken er komponert av Danny Elfman, Tim Burtons faste komponist. Danny Elfman fungerte også som Jack Skellingtons sangstemme.
Nominasjoner
Musikken til filmen (The Nightmare Before Christmas: Original Motion Picture Soundtrack) ble nominert til Golden Globe 1993 i kategorien «Best Original Score». Filmen fikk også Oscar-nominasjon samme år for «Beste visuelle effekter».
Saupstad skistadion
Saupstad skisenter er et skistadion ved området Saupstad/Huseby, omtrent ei mil sør for Trondheim sentrum. Trondhjems Skiskyttere og Heimdal ski har sin hjemmearena der.
Anlegget har en skytebane med 30 skiver beregnet for skiskyting og en asfaltert rulleskiløype på 2,5 km, akebakke og et langrennsstadion. Løypenettet strekker seg forbi Granåsen og frem til Nilsbyen, samt mot Lundåsen og Kattem.
Historie
Senteret ble anlagt av Trondheim skogforvaltning i 1986 med mål om at Saupstad skulle være et regionalt og internasjonalt skianlegg nord for Dovre. Til tross for store naturinngrep i et sårbart myrområde kom det få protester mot utbyggingen. Området hadde flere stier og turveier inn i Bymarka fra drabantbyene i nærheten, men disse var i dårlig forfatning på grunn av traséer gjennom myr, så utbyggingen av skianlegget med faste helårstraséer forbedret situasjonen for brukerne.
Planleggingen og byggingen av anlegget kom til samtidig som den offentlige debatten om et fremtidig verdensmesterskap på ski skulle legges til Trondheim. Hele anlegget, med langrennsarena, løypenett, lysløyper, skibruer og publikumsfasiliteter ble dimensjonert for å arrangere et eventuelt verdensmesterskap. I 1989 ble det vedtatt at VM-anlegget skulle flyttes til Granåsen, med forbehold om at løypenettet ved Saupstad skulle integreres med dette løypenettet. Under VM på ski i 1997 fungerte anlegget sammen med Granåsen.
Karyatis
Karyatis (gresk: Καρυᾶτις) var i henhold til gresk mytologi opprinnelig en lokal gudinne for den lille polis Karyai i Lakonia, hvor det var en temenos (tempelområde) i friluft dedikert Karyatis som «fruen av valnøttreet» og med gudinnens statue. Dets prestinner ble kalt for karyatidai, en betegnelse som siden ble benyttet for karyatidene, søyler eller pilastere som er skulptert som kvinneskikkelser. Slike finnes på «Karyatide-terrassen» på Erekhtheion, et tempel på Akropolis i Athen bygd 421–407 f.Kr..
Den særskilte kvinnedyrkingen av Artemis ved Karyai i klassisk tid antyder at denne olympiske gudinnen ble assimilert med en eldre førklassisk gudinne av valnøttreet. Karyatis ble således et epitet til Artemis. Geografen Pausanias har skrevet at hvert år deltok unge kvinner i distriktet festivalen Karyateia til ære for Artemis Karyatis hvor de framførte en dans kalt karyatis.
Artemis var foruten å være en gudinne for jakt, villdyr og villmarken, også en beskytter av unge kvinner. Det er grunn til å tro at ritualene for Artemis Limnatis ved byen Limnae (gresk: Λίμναι) og Artemis Karyatis var en del av innvielse og overgangsrituale for unge kvinner, grunnet av deres lokalisering ved grensene til områdene av Lakonia og grunnet deres typiske overgang fra pubertet til voksen, tyder på at de må ha fungert som et rammeverk for rituell innvielse av disse to fasene av initieringsprosessen. Mytene som er knyttet til Limnae og Karyai, er det elementer som synes å danne grunnlaget for en overgangsrituale for unge kvinner.
Xilin (Yichun)
Xilin (西林区) er et bydistrikt i byprefekturet Yichun i den kinesiske provins Heilongjiang. Det har et areal på 457 km² og teller ca. 50 000 innbyggere.
Cuiluan
Cuiluan (kinesisk: 翠峦区, pinyin: Cuìluán Qū) er et bydistrikt i byprefekturet Yichun i den kinesiske provins Heilongjiang. Det har et areal på 1 560 km² og teller ca. 50 000 innbyggere.
Khunyang Chhish
Khunyang Chhish, også Kunyang Kish eller Khiangyang Kish, 7852 moh., er det nest høyeste fjellet i fjellkjeden Hispar Muztagh i Karakorum, på grensen mellom Kina og Pakistan. Det er verdens 21. høyeste fjell, og det 8. høyeste i Pakistan.
Khunyang Chhish er et markant fjell som reiser seg høyt over terrenget under; toppen ligger nesten 4000 meter over Khunyang-breen på fjellets sørside, og 5500 meter over Hunza-dalen 33 kilometer unna. Det er en bratt, markant topp, atskillig mer spektakulær enn den litt høyere Distaghil Sar litt lenger nord.
Khunyang Chhish ble første gang klatret i 1971 av en polsk ekspedisjon.
Fylkesvei 165
Veiløp
Slemmestadveien begynner ved E18 på Holmen i Asker, og går sørover langs vestsiden av Indre Oslofjord gjennom Syverstad, Vettre, Blakstad, Vollen og Bjerkås til Slemmestad. Fra Slemmestad svinger veien mot sørvest opp gjennom Bødalen, møter Fylkesvei 167 Røykenveien nederst i Grodalen, og fortsetter opp til E134 ved Midtbygda, like sør for tidligere Røyken rådhus.
Historikk
Før E134 ble tatt i bruk, fortsatte Rv165 fra Midtbygda videre til Verket på vestsiden av Hurumlandet, via kommunal vei, Hurumveien fra Bjørnstad til Vear, dagens fylkesvei 11 til Åsvegen, og dagens fylkesvei 289.
Fra og med 1. januar 2010 skiftet veien status fra riksvei til fylkesvei, som del av regionsreformen.
Alfred Næss
Alfred Næss er navnet til flere personer:
Lucius Cæsar
Lucius Julius Cæsar (født 17 f.Kr., død 20. august 2|2 e.Kr.), mest vanlig kjent som Lucius Cæsar, var den andre sønnen til Marcus Vipsanius Agrippa og Julia den eldre. Han ble født en gang mellom 14. juni og 15. juli 17 f.Kr. under navnet Lucius Vipsanius Agrippa, men da han ble adoptert av sin bestefar på morssiden, Augustus, formelt ikke keiser, men likevel enehersker av Romerriket, ble hans navn endret til Lucius Julius Cæsar. Han ble adoptert, sammen med sin eldre bror Gaius Cæsar, det samme året som han ble født i.
Bakgrunn
Da han sammen med Gaius var Augustus’ utpekte arvinger var de lovt en politisk og militær karriere som ville gjøre klargjøre deres framtid som rikets øverste ledere når de ble gamle nok. Lucius, tre år yngre enn Gaius, ble gitt de samme æresbevisningene som broren etter at den nødvendige tid hadde gått. Templer og statuer ble reist til deres ære, som i tilfellet med Maison Carrée (fransk: «det kvadratiske hus») i Nîmes i sørlige Frankrike i tiden rundt 4 til 7 e.Kr.
Død
Det skulle ikke skje. Lucius død brått fra en sykdom i Massalia i Gallia den 21. eller 22. februar 2 e.Kr. mens han var på en reise for møte hæravdelingene i Spania. Hans kenotaf (minnemonument) er lokalisert i Massalia. For Augustus ble ulykken enda større da hans bror Gaius døde kun 18 måneder senere den 21. februar 4 e.Kr. Hans yngste bror, Agrippa Postumus, ble følgelig adoptert av Augustus, sammen med Tiberius, en sønn av Livia fra et tidligere ekteskap, den 27. juni 4. e.Kr.
Det har blitt antydet skittent spill var involvert med hans død, og at Augustus’ hustru Livia kan ha vært involvert i å få ham drept. Hennes antatt motiv skal vært å gjøre det mulig at hennes egen sønn Tiberius ble forfremmet som arving av Augustus.
I populærkulturen
I TV-serien Jeg, Claudius fra 1976 er Lucius en mindre figur som ble framstilt av Simon MacCorkindale.
Tempus
Tempus (latin: «tid»), også kalt grammatisk tid, er det grammatiske uttrykket for forholdet mellom tida til en verbhandling og et referansepunkt i tid (vanligvis tidspunktet for ytringa). Tida kan ses på som en tidslinje, med «nå» som et punkt midt på linja. Ulike språk deler opp denne konseptuelle tidslinja på mange forskjellige måter. Et vanlig tempussystem er å skille mellom fortid, nåtid og framtid, som norsk. Et enda vanligere system er toveisdistinksjoner, enten fortid/ikke-fortid eller framtid/ikke-framtid. En annen mulighet er å skille mellom nåtid/ikke-nåtid. I et slikt system kodes fortid og framtid på samme måte.
Noen språk har svært mange tempusdistinksjoner. Det viser seg imidlertid at ingen språk har flere distinksjoner i framtid enn i fortid. Yagua har fem distinksjoner i fortid og to i framtid:
Norsk har et tredelt system som skiller mellom presens (nåtid), preteritum (fortid) og futurum (framtid). Preteritum brukes primært der verbet viser til en hendelse som skjedde før talehandlinga, mens presens brukes om handlinger i taleøyeblikket, i framtida, og om utsagnet ikke er begrensa i tid og rom. Preteritum ble tidligere kalt imperfektum, men dette var et uheldig navn i og med at preteritum står i opposisjon til presens og ikke til perfektum.
Uttrykksformer
Språk uttrykker tempus på mange forskjellige måter. De tre mulighetene er morfologisk, leksikalsk og analytisk.
I norsk uttrykkes presens og preteritum morfologisk, ved verbbøyninger:
Futurum i norsk uttrykkes analytisk:
En annen mulighet er at tempus uttrykkes leksikalsk (suppletivt):
Håret hageblomsterflue
Utseende
En middelsstor (10–13 mm), gul og svart blomsterflue. Den kjennes forholdsvis lett på at fasettøynene er fint hårete – alle de andre Syrphus-artene i Norden har nakne øyne. Den ligner noe på en veps, men er ikke av de beste vepsetterligningene. Hodet er stort og bredt, fasettøynene mørkrøde og hårete. De møtes i pannen hos hannen, men er bredt skilte hos hunnen. Antennene er nokså korte, for det meste gule. Ansiktet er gult. Thorax er svart med grønnlig bestøvning, litt matt. På sidene er den tett kledt med gule hår. Scutellum er lysgult. Bakkroppen er avlangt oval. litt flat, med dypt svart grunnfarge. Det andre leddet har gule sideflekker, det tredje og fjerde vanligvis brede gule tverrbånd som er litt innskåret bak i midten. Det femte leddet er nesten helt gult, det sjette gult, men svart ved roten. Beina er slanke, gule og svarte. Vingene er glassklare med nesten usynlig vingemerke.
Rhein-Ruhr
Rhein-Ruhr-området i delstaten Nordrhein-Westfalen i Tyskland hører til de store metropolområdene i verden, og har 10,1 millioner innbyggere fordelt på 7 100 km². Det strekker seg fra konurbasjonen Ruhr i nord til Düsseldorf, Wuppertal og Köln i syd.
Det er mange ulike definisjoner av hva som hører til Rhein-Ruhr-området. Etter en av definisjonene inkluderes 130 byer; den nordligste Dülmen, den østligste Soest, den sydligste Bad Honnef og den vestligste Venlo i Nederland. Etter denne definisjonen er Rhein-Ruhr-området sete for mer enn 300 000 selskaper og 45 universiteter.
Håret hageblomsterflue
Levevis
Larvene lever av bladlus. De voksne fluene kan finnes fra mai til oktober og besøker mange slags blomster, arten overvintrer som larve.
Utbredelse
Arten er meget vidt utbredt. Den finnes i så godt som hele den palearktiske sone, inkludert Island og Svalbard, i Sørøst-Asia og i mesteparten av Nord-Amerika.
Meixi
Meixi (美溪区) er et bydistrikt i byprefekturet Yichun i den kinesiske provins Heilongjiang. Det har et areal på 2 259 km² og teller ca. 42 000 innbyggere (2004).
Belle River kullkraftverk
Belle River kullkraftverk er et kullkraftverk utenfor China i St Clair County, delstaten Michigan i det østlig-sentrale USA. Det har en installert produksjonskapasitet på 1664 MW, fordelt på 3 blokker / turbiner. Operatør er Detroit Edison Co.
Anlegget ble bygget ut i årene 1980–1984. Brenselkilden er sub-bitumenøst kull. Deler av området rundt anlegget er naturverneområde.
I 2006 hadde hele anlegget utslipp på 8,7978 millioner tonn CO2.
Jinshantun
Jinshantun (金山屯区) er et bydistrikt i byprefekturet Yichun i den kinesiske provins Heilongjiang. Det har et areal på 1 850 km² og teller 47 777 innbyggere (2004).
Wuying
Wuying (五营区) er et bydistrikt i byprefekturet Yichun i den kinesiske provins Heilongjiang. Det har et areal på 1 040 km² og teller 40 000 innbyggere (2004).
Estlandsk krone
Estlandsk krone (estisk: kroon flert. kroonid) var valutaen i Estland. 1 kroon var inndelt i 100 sent. Valutakoden var EEK.
Estlandske kroner ble første gang innført i 1928, da den tok over som myntenhet etter estlandske mark (innført 1921). Da Estland ble innlemmet i Sovjetunionen ble estlandske kroner avskaffet til fordel for sovjetiske rubler. I juni 1992 ble rublene avskaffet og den estlandske kronen gjeninnført. Kroon ble bundet til tyske mark den 20. juni 1992, og deretter til euro den 1. januar 1999. Den 28. juni 2004 ble kursen satt til 1 euro = 15,64660 estlandske kroner.
Estlandske kroner ble erstattet av euro 1. januar 2011.
Fortann
Fortennene er de fremste tennene i munne hos pattedyr og noen av deres primitive slektninger. De sitter på premaxillen I overkjeven og sammen med de andre tennene i underkjeven. Det latinske navnet Incisivi kommer av incidere – å kutte. Fortennenen er de første som bryter fram.
Funksjon
Hos mange planteetere og altetere slik som menneske og hest er fortennene tilpasset for å kutte og skjære. Hos rovdyr som katt er fortennene ofte butte og små, og brukes til å rive av småbiter, mens biting skjer med hjørnetennene og skjæring med forjekslene. Hos elefant og narhval er fortennene forlenget til støttenner som stikker ut gjennom overleppa. Hos gnagere utsettes fortennene for enorm slitasje og gror hele livet.
Hos mennesket
Mennesker har vanligvis 8 fortenner, to av hver type. De fire typene er: Fortennene i underkjeven er likere av størrelse enn i overkjeven. Hos noen mennesker forekommer det et lite opphold i tannrekken i overkjeven mellom bakre fortenner og hjørnetennene. Dette kalles et «diastema» er et vanlig fenomen hos dyr med store hjørnetenner, slik som sjimpanser.
Hos andre pattedyr
Alle høyere aper har samme antall fortenner som mennesker. Lavere primater som lemurer har 12 fortenner. De samme finner vi hos rovpattedyr og hester. Primitive pattedyr som pungrotte har 10 fortenner oppe og 8 nede, hos pattedyrenes forgjengere kan man finne enda fler. Morkakedyr har bare 6 fortenner oppe og nede eller ferre. Gnagerne har bare fire. Hare og kanin ble før regnet til gnagerne, men skiller seg fra disse ved å ha 8 fortenner. De bakre tennene er svært små og kalles «stifttenner». De står skjult bak de fremre fortennene. Drøvtyggere som kvegdyr og hjortedyr har fullt sett fortenner i underkjeven, men mangler i overmunnen, der tennene er erstattet av en hornpute. Hos delfiner er forskjellen på fortennene og de øvrige tennene forsvunnet helt, og maurslukere og skjelldyr mangler fortenner helt.
Referanser
قاطعة
Arkitekturåret 1920
Arkitekturåret 1920 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1920.
Torodd Hauer
Torodd Hilding Hauer (født 8. juli 1922 i Gran kommune, død 4. desember 2010 på Lillehammer) var en norsk skøyteløper. Han deltok i OL i 1948 i St. Moritz i Sveits og kom på en firedelt 6.-plass med tiden 43,6 på 500 meter. Han representerte Brandbu Idrettsforening. Han deltok i NM all round i 1948, 1949 og 1951.
J. H. Campbell kullkraftverk
J. H. Campbell kullkraftverk er et kullkraftverk ved West Olive i Ottawa County, delstaten Michigan i det østlig-sentrale USA. Det har en installert produksjonskapasitet på 1731 MW, fordelt på 3 blokker / turbiner. Operatør er CMS Energy Co.
Anlegget ble bygget ut i årene 1962–1980. Brenselkilden er bitumenøst kull.
I 2006 hadde hele anlegget utslipp på 9,0177 millioner tonn CO2.
Tekno Odin
Tekno Odin (født 20. mai 2008) er en norsk travhest etter Moe Odin og Lyana. På sine over nesten 100 starter har Tekno Odin vunnet 90% av dem, og hatt en inntjening på tilsammen 10 millioner norske kroner. Tekno Odin har vært VM mester 5 år på rad. Han og Øystein er kjent i Norge, Sverige, Danmark og Finland Tekno Odin trenes og kuskes av Øystein Tjomsland
TEKNO ODIN ble registrert som varemerke i Norge i 2012.
Rekorder
Tekno Odin har hittil i karrieren tatt tilsammen to norgesrekorder, to svenskerekorder og én verdensrekord. Her er rekordene listet opp etter dato:
Tekno Odin har norsk rekord for beste kilometer tid ved voltestart for 3-årige kaldblodshester med tiden 1.25.0. (11.10 2011.)
Tekno Odin har svensk rekord for beste kilometer tid ved voltestart for 4-årige kaldblodshester med tiden 1.24.2 (01.06.2012.)
Tekno Odin har norsk rekord for beste kilometer tid ved voltestart for 4-årige kaldblodshester med tiden 1.22.6. (09.06.2012.)
Tekno Odin har svensk rekord for beste kilometer tid ved automatisk start for 4-årige kaldblodshester med tiden 1.22.9. (05.08.2012.)
Tekno Odin har verdensrekord for beste kilometer tid ved automatisk start for 4-årige kaldblodshester med tiden 1.20.8. (17.09.2012.)
Klemenskirken
Klemenskirken var en middelalderkirke av tre i Trondheim, og var den første kirken som ble bygget i Trondheim. Ifølge Den større saga om Olav Tryggvason ble kirken først reist da Olav Tryggvason anla Nidaros og oppførte kongsgården sin ved Skipakrok rundt 997. Dette skrev også Snorre Sturlason i sine kongesagaer. Etter Olavs død lot sønnene til Håkon Sigurdsson kirken forfalle, og den ble brent ned av Svein Håkonsson under et angrep på byen i 1015. Kirken ble deretter gjenreist året etter av Olav den hellige, og sto til den brant i 1344.
Da Olav den helliges lik ble gravd opp av hans sønn Magnus Olavsson i 1031, ble liket lagt i Olavsskrinet og bisatt over Klemenskirkens høyalter. Skrinet ble senere flyttet til Olavskirken, før det endte i Nidarosdomen.
Snorre skrev at også kong Magnus ble gravlagt i Klemenskirken.
Arkeologiske funn
Den eksakte beliggenheten var lenge noe usikker. 10. november 2016 meldte Adresseavisen at Norsk institutt for kulturminneforskning (NIKU) har funnet noe som synes å være restene av Klemenskirken.
Funnstedet ligger innerst i det som var en vik på 1000-tallet. Stedet er trolig Snorre-sagaens Skipakrok. Skipakrok var en innbuktning ute på Nidarneset på Nidelvens vestre bredd, og fungerte som en naturlig havn. Det var der Olav Tryggvason bygde byen.
Under ruinene er det funnet rester av fundamenter til en enda eldre kirke som kan være Tryggvasons kongsgårdskirke, ved Peter Egges plass mellom Søndre gate og Krambugata. Funnet omfatter også alterfundamentet i kirkens kor, som ser ut til å ha vært endret etter at kirken ble reist.
Den 21. mai 2019 åpnet en permanent utstilling av Klemenskirkeruinen i et nybygd næringsbygg i Krambugata 2. Utstillingen ble åpnet av kronprins Haakon.
Den 18. juni 2022 ble det kjent at karbondateringer har tidfestet kirkeruinene til 1060 e.Kr. Dette utelukker at funnet er restene av den opprinnelige Klemetskirken. En ny hypotese er at Klemenskirken har blitt flyttet, og at det er ruinene av den flyttede kirken som er funnet.
Anja Garbarek
Anja Garbarek (født 1970) er en norsk sanger og sangforfatter. Hun albumdebuterte i 1992.
Biografi
Anja Garbarek vokste opp i Romsås og Frogner. Hun gikk musikk/drama-linja på Hartvig Nissens skole, samt ett år på dramalinja ved Romerike folkehøyskole. Under tiden på Hartvig trodde hun at det var en skuespillerkarriere hun skulle satse på, men etter å ha vært med på en musikal ved skolen så fikk hun telefon fra Eivind Rølles som lurte på om hun kunne synge. Hun lagde en demo og det ble etterhvert klart for henne at det var en sang- og musikkarriere hun burde satse på.
Hun platedebuterte i 1992 med albumet Velkommen inn. Albumet består av selvskrevne tekster og melodier og er produsert av henne selv i samarbeid med Håkon Iversen og hennes far, saksofonisten Jan Garbarek. Albumets mest promoterte låt var den erotiske «Male øynene dine». Fire år seinere kom Balloon Mood. Her lot Garbarek seg inspirere av artister som Tom Waits, Laurie Anderson, Meredith Monk, Ninja Tunes og The Residents. Albumet fikk meget god omtale av en samlet musikkpresse i Norge og flere ble forbauset over at hun ikke ble nominert til Spellemannsprisen. I 1996 flyttet hun til London i forbindelse med lansering og for videre arbeid for BMG i England. Først i 1999 ble albumet sluppet i Storbritannia – til svært gode kritikker. Selskapet var imidlertid ikke villig til å bruke midler på promotering av platen, så det store salget uteble. Garbarek hadde fått nok av BMG og derfor var det Virgin som utga hennes tredje album, Smiling & Waving i 2001. Her fikk hun assistanse fra musikklegender som Steven Wilson, Robert Wyatt, Richard Barbieri, Steve Jansen og Mark Hollis. Dette albumet fikk også gode kritikker og innbrakte henne Spellemannprisen 2001.
I 2003 flyttet hun tilbake til Norge. Etter hjemkomsten utgav hun album som Briefly Shaking (2005) og The Road Is Just a Surface (2018). Hun har også laget filmmusikken til Luc Bessons film Angel-A (2005), som ble utgitt som eget album året etter. I 2018 hadde hun et samarbeid med Jo Strømgren Kompani om forestilling The Road Is Just a Surface på Den Nationale Scene i forbindelse med Festspillene i Bergen. Forestillingen er et dansemusikalsk drama om mennesker som sliter med å bryte ut av destruktive mønstre. Hun utgav samme år et dobbeltalbum med samme tittel som sprang ut av forestillingen. Dette albumet innbragte henne Edvard-prisen i kategorien «Åpen klasse». Hun har også deltatt på album til andre artister, blant annet til gruppa Satyricon.
I 2019 ble hun intervjuet av Vegard Larsen i portrettradioprogrammet Drivkraft.
Familie
Anja Garbarek er datter av jazzmusikeren Jan Garbarek. Hun ble gift i 1996 med den engelske lydteknikeren John Mallison. Han har vært med å produsert flere av hennes musikkutgivelser.
Wumahe
Wumahe (kinesisk: 乌马河区, pinyin: Wūmǎhé Qū) er et bydistrikt i byprefekturet Yichun i den kinesiske provins Heilongjiang. Det har et areal på 1 254 km² og teller 40 000 innbyggere (2004).
Tangwanghe
Tangwanghe (汤旺河区) er et bydistrikt i byprefekturet Yichun i den kinesiske provins Heilongjiang. Det har et areal på 1 263 km² og teller 40 000 innbyggere (2004).
Skipsreder
Skipsreder er betegnelsen på personer som eier og driver handelsfartøy. Det er også de som sender skipene ut på oppdrag og gir lønn til mannskapet. Også betegnelsen reder brukes om en skipsreder.
En skipsreder kan eie ett eller flere skip, og eie skip helt eller delvis (partrederi). Skipsrederens virksomhet blir betegnet som skipsrederi eller bare rederi.
Tidligere var det vanlig at skipperen var medeier i skipet han førte, og at skipperen helt eller delvis sørget for å inngå fraktavtaler for skipet, særlig returfrakt fra utlandet til Norge.
Flere av de store, norske rederiene er grunnlagt av skippere som etter hvert ble skipsredere ved å eie både skip som de selv førte og hele eller andeler i andre skip.
Vanligst idag er at skipsrederere organiserer sin virksomhet som aksjeselskap (AS). De større selskapene er på Oslo børs og i norsk skipsregister, men enkelte større skipsredere har valgt å ha selskapene registrert og på børs i andre land som de mener gir gunstigere betingelser for selskapenes drift og/eller eiere.
Baryton (strykeinstrument)
Baryton (også bordon, barydon, paridon, pariton av italiensk viola (di) bordone eller bardone) er et gambelignende strykeinstrument fra sent 1600-tall som særlig ble brukt på 1700-tallet.
I tillegg til de vanlige spillestrengene har barytonen resonansstrenger som gir instrumentet en tydelig etterklang. En åpning i halsens bakside gjør at venstre hånds tommel kan slå an resonansstrengene. Leopold Mozart kalte barytonen for «et av de mest sjarmerende instrumenter». Barytonen er på størrelse med en tenor-bass-gambe, og er som den stemt i D G c e a d'.
Baryton ble aldri spesielt vanlig og fikk ingen stor stor utbredelse. I barokktiden ble instrumentet nesten bare brukt i operaer av Attilio Ariosti. Høydpunktet kom mot slutten av 1700, spesielt i Østerrike og de sydtyske områdene. Den mest prominente barytonspilleren var prins Nikolaus I. Joseph Esterházy de Galantha (1714–1790). Ifølge Joseph Haydn, som sto i hans tjeneste, forlangte prinsen regelmessig nye komposisjoner «für die Gamba» og Haydn skrev 176 verk for baryton, deriblant duetter for to barytoner, to kvintetter (barytontrio og to horn), seks oktetter (strykekvartett, baryton, kontrabass, to horn), konserter med trestemmig strykeorkester, og mere til. Karl Friedrich Abel regnes som den siste store barytonsolist på 1700-tallet.